Til að óþægindi og truflanir verði sem minnstar vegna ófærðar hefur Mannvirkja - og umhverfissvið forgangsraðað vinnu við snjómokstur með tilliti til öryggis íbúa sveitarfélagsins og mikilvægi leiða . Höfuðáhersla er lögð á að ryðja stofnæðar og svæði við sjúkrahús , öldrunarþjónustu , lögreglustöð og slökkvistöð . Götur í íbúðahverfum eru svo hreinsaðar í beinu framhaldi af því . Við snjómokstur á gangstéttum og göngustígum eru notaðar smærri vélar og er leitast við að sinna þeim verkefnum eins fljótt og mögulegt er . Við snjóhreinsun íbúagatna er líklegt að við innkeyrslur myndist snjóruðningar sem sveitarfélagið sér ekki um að hreinsa . Það fellur því í hlut íbúanna sjálfra að hreinsa burt snjó úr innkeyrslum . Snjómokstur er kostnaðarsamur og tekin hefur verið ákvörðun um að sveitarfélagið sér ekki um að moka innkeyrslur að húsum né bílastæði og plön við fyrirtæki . Ef um sérstakar kringumstæður er að ræða , t.d. veikindi eða annað sem kallar á þjónustu umfram þá sem sveitarfélagið veitir , er reynt að koma til móts við þær óskir . Það eru vinsamleg tilmæli til íbúa sveitarfélagsins að sýna þolinmæði og tillitssemi við þessar kringumstæður .